Lindås prestegjeld

Lindås prestegjeld var et prestegjeld tilhørende Nordhordland prosti. Det omfattet sogn i tidligere Lindås kommune, samt Austrheim og Fedje kommuner i Hordaland fylke, og hovedkirken var Lindås kirke.

Lindås' hovedsogn er nå en del av Alver kirkelige fellesråd, og underlagt Nordhordland prosti i Bjørgvin bispedømme i Den norske kirke.

Historikk 

Lindiáss sókn (norrønt) har sin opprinnelse fra kristningen av landet. Lindås prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Lindås med Myking, Austrheim, Fedje, Lygra og Sandnes annekssogn.

Lindaas prestegjeld dannet grunnlaget for Lindaas formannskapsdistrikt, som ble opprettet i 1837.

Ved kgl.res. av 28. august 1875, ble det vidløftige prestegjeldet delt, ved at Sandnes sogn ble utskilt som et eget Masfjorden prestegjeld, gjeldende fra 1. januar 1876. Videre ble Lygra sogn overført fra Lindås til Alversund prestegjeld i 1975. Hundvin kirke i Lindås sogn ble vigslet 9. desember 1936.

Ved avviklingen bestod Lindås prestegjeld av menighetene i Lindås, Myking, Austrheim, Fedje og Hundvin.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Alvers historie
Religion i Vestland
Prestegjeld i Bjørgvin bispedømme